
VIDES MONITORINGA PROGRAMMA 

2015.-2020.GADAM
I. Gaisa un klimata pārmaiņu monitoringa programma
II. Ūdeņu monitoringa programma
III. Zemes monitoringa programma
IV. Bioloģiskās daudzveidības monitoringa programma
Rīgā, 2015
Programmā lietoti šādi saīsinājumi:

Institūciju saīsinājumi:

BIOR – Pārtikas drošības, dzīvnieku veselības un vides zinātniskais institūts 
CSP – Centrālā statistikas pārvalde

DAP – Dabas aizsardzības pārvalde

EK – Eiropas Komisija
EMSA - Eiropas Jūras drošības aģentūra
ES – Eiropas Savienība

EVA – Eiropas Vides aģentūra
ICES - Starptautiskā Jūras pētniecības Padome
LĢIA – valsts aģentūra “Latvijas Ģeotelpiskās informācijas aģentūra” 
LHEI – Latvijas Hidroekoloģijas institūts
LJA – Latvijas Jūras administrācija
LLU – Latvijas Lauksaimniecības universitāte

LM – Labklājības ministrija

LOB – Latvijas Ornitoloģijas biedrība
LR – Latvijas Republika

LVAF – Latvijas Vides aizsardzības fonds

LZIKIS – Latvijas Zivsaimniecības integrētā kontroles un informācijas sistēma

LVĢMC – valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs”

LVMI „Silava” – Latvijas valsts mežzinātnes institūts “Silava”

MK – Ministru kabinets
NBS – Nacionālie bruņotie spēki
PMO – Pasaules meteoroloģiskā organizācija

PVD – Pārtikas un veterinārais dienests

VVD – Valsts vides dienests

VVD RDC – Valsts vides dienesta Radiācijas drošības centrs
VARAM – Vides aizsardzības un reģionālā attīstības ministrija
VI – Veselības inspekcija

VUGD – Valsts ugunsdzēsības un glābšanas dienests

ZM – Zemkopības ministrija

WMO – World Meteorological Organisation

Citi saīsinājumi:

AES – atomelektrostacija 
BSP5 - bioķīmiskais skābekļa patēriņš

DOC - izšķīdušais organiskais ogleklis
EMEP - gaisa piesārņojuma pārneses lielos attālumos novērojumi
EVS – elektrovadītspēja 
GAW – globālā atmosfēras novērojumi reģionālā līmenī

KK – kvalitātes kontrole

KN – kvalitātes novērtējums

PAO – policikliskie aromātiskie ogļūdeņraži

TOC – kopējais organiskais ogleklis

UBA – upju baseinu apgabals

ŪO – ūdens objekts

Ievads
Vides monitoringa programma 2015.-2020.gadam izstrādāta pamatojoties uz Vides politikas pamatnostādnēm 2014.-2020.gadam, kuras apstiprinātas ar MK 2014.gada 26.marta rīkojumu Nr.130 „Par Vides politikas pamatnostādnēm 2014.-2020.gadam”. 

Programmā noteikts VARAM padotībā esošo iestāžu – LVĢMC, DAP, LHEI un VVD RDC – veiktā un organizētā monitoringa tīkls, parametri, regularitāte un izmantojamās metodes. 

Vides monitoringa programma iedalīta četrās nodaļās: 
1. Gaisa un klimata pārmaiņu monitoringa programma, 
2. Ūdeņu monitoringa programma, 
3. Zemes monitoringa programma, 
4. Bioloģiskās daudzveidības monitoringa programma. 
Katra no programmām iedalīta sadaļās saskaņā ar Vides politikas pamatnostādnēs 2014.-2020. gadam norādīto struktūru.
Vides monitoringa programmas galvenais uzdevums ir radīt tādu monitoringa informācijas sistēmas struktūru, lai tiktu nodrošināta:

· LR tiesību aktos noteikto prasību izpilde;

· ES tiesību aktu, kā valsts politisko prioritāšu, prasību izpilde;

· Starptautisko konvenciju, kurām Latvija ir pievienojusies, prasību izpilde.

Katrā Vides monitoringa programmas nodaļā ir iekļauta sadaļa par Starptautiskiem dokumentiem, ES tiesību aktiem un LR tiesību aktiem, kuri attiecas uz konkrētu monitoringa programmu, un ar kuru prasībām monitoringa programma tiks īstenota. 

Vides monitoringa programma izstrādāta pamatojoties uz vadlīnijām, tiesību aktiem, tehniskajām prasībām, metodiskajiem norādījumiem u.c. dokumentiem, kas regulē iepriekš minēto dokumentu ieviešanas kārtību.

